**ПОСЕБНИ СПОРАЗУМ О ДРУГОЈ КРЕДИТНОЈ ЛИНИЈИ БР. ЦРС1025 02 E**

**ЗА ФИНАНСИРАЊЕ ПРОГРАМСКЕ ОПЕРАЦИЈЕ ЗА РАЗВОЈНУ ПОЛИТИКУ**

**ЗЕЛЕНОГ РАСТА У СРБИЈИ**

**ЗАКЉУЧЕН ИЗМЕЂУ:**

**РЕПУБЛИКЕ СРБИЈЕ**,коју заступа Влада Републике Србије, посредством првог потпредседника Владе и министра финансија Синише Малог, који је овлашћен да потпише овај споразум,

(у даљем тексту: „**Република Србија**” или „**Зајмопримац**”);

**И**

**ФРАНЦУСКЕ АГЕНЦИЈЕ ЗА РАЗВОЈ**, јавног субјекта Француске чије пословање је уређено правом Француске, са седиштем на адреси 5, Rue Roland Barthes, 75598 Paris Cedex 12, Француска, уписаног у Трговински и регистар привредних друштава у Паризу под бројем 775 665 599, коју заступа Арно Дофен (*Arnaud Dauphin*), у својству директора Регионалне канцеларије за Западни Балкан, који је овлашћен да потпише овај споразум,

(у даљем тексту: „**АФД**ˮ или „**Зајмодавац**”);

**БУДУЋИ ДА**

* 1. Зајмодавац и Зајмопримац су закључили оквирни споразум на дан 26. јуна 2023. године (у даљем тексту: „**Оквирни споразум**”) у циљу финансирања Програма у складу са дефиницијом из Прилога 1А (*Опис Програма*) Оквирног споразума (у даљем тексту: „**Програм**”).

(Б) У контексту Програма, Зајмопримац намерава да реализује Другу фазу Програма.

(Ц) У складу са одлуком свог Управног одбора (*Conseil d’Administration*) бр. Ц20221268 од 15. децембра 2022. године, АФД је овлашћена да закључи Оквирни споразум ради стављања Зајмопримцу на располагање два Кредита у сврху финансирања Фаза Програма.

(Д) У складу са одлуком бр. Ц20221267 Управног одбора од 15. децембра 2022. године, АФД се такође сагласио да учини доступним Зајмопримцу, кроз Оквирни споразум, први Kредит у укупном износу од стотину тридесет пет милиона евра (135.000.000 ЕУР) („**Први кредит**”), под општим условима из Оквирног споразума и посебним условима наведеним у Посебном споразуму о Првом кредиту.

(Е) У складу са одлуком свог *директора* бр. Ц20241362 од 20. децембра 2024. године, АФД се сагласила да Зајмопримцу у складу са Оквирним споразумом стави на располагање други Кредит у укупном износу од стотину тридесет пет милиона евра (135.000.000 ЕУР) (у даљем тексту: „**Други кредит**”), под општим условима из Оквирног споразума и посебним условима из овог Посебног споразума о Другом кредиту.

**НА ОСНОВУ НАПРЕД НАВЕДЕНОГ, СТРАНЕ СУ СЕ СТОГА СПОРАЗУМЕЛЕ О СЛЕДЕЋЕМ:**

1. Дефиниције и тумачење

Речи и изрази написани великим почетним словом који се користе у овом Посебном споразуму о Другом кредиту (укључујући и у напред наведеној преамбули и у Прилозима) имају значења која су им дата у Оквирном споразуму, осим ако у овом Посебном споразуму о Другом кредиту није прописано другачије.

Речи и изрази који се користе у овом Посебном споразуму о Другом кредиту тумаче се у складу са одредбама Прилога 2 (*Дефиниције и тумачење*) Оквирног споразума, осим ако није наведено другачије.

1. Кредит

У складу са условима из Финансијске документације, Зајмодавац ставља на располагање Зајмопримцу Други кредит у максималном укупном износу од стотину тридесет пет милиона евра (135.000.000 ЕУР) за финансирање Друге фазе Програма, чији измењени, ажурирани и приложени опис је дат у Прилогу 1 овог Посебног споразума о Другом кредиту.

1. Општи услови – Оквирни споразум

Услови из Оквирног споразума чине саставни део овог Посебног споразума о Другом кредиту.

Сходно томе, услови који се примењују на Други кредит су услови из Оквирног споразума допуњени, тамо где је то примењиво, условима из овог Посебног споразума о Другом кредиту.

1. Расположивост Другог кредита и отплата

Рок за повлачење средстава који се примењује на Други кредит je 20. фебруар 2026. године.

Период почека који се примењује на Други кредит је двадесет четири (24) месеца почевши од Датума потписивања Посебног споразума о Другом кредиту.

Датуми плаћања који се примењују на Други кредит су 15. април и 15. октобар сваке године.

Број једнаких полугодишњих рата главнице које се примењују на Други кредит је четрнаест (14).

Први Датум плаћања главнице Другог кредита је 15. октобар 2027. године.

Последњи Датум плаћања главнице Другог кредита је 15. април 2034. године.

1. Финансијски услови

Финансијски услови Другог кредита су следећи:

Износ: стотину тридесет пет милиона евра (135.000.000 ЕУР)

Маржа: нула кома шездесет одсто (0,60%) годишње.

Фиксна референтна стопа: два кома деведесет три одсто (2,93%).

Датум утврђивања почетне каматне стопе: 23. јун 2025. године.

Индексна стопа на Дан утврђивања почетне каматне стопе: три кома двадесет осам одсто (3.28%).

Обештећење за превремену отплату: Обештећење за превремену отплату обрачунава се применом следећих процената на износ Другог кредита који се превремено отплати:

1. ако отплата наступи између Датума потписивања (укључујући и тај дан) и прве годишњице Датума потписивања (искључујући тај дан): два кома пет одсто (2,5%);

(б) ако отплата наступи између прве годишњице Датума потписивања (укључујући и тај дан) и друге годишњице Датума потписивања (искључујући тај дан): један кома пет одсто (1,5%);

(ц) ако отплата наступи између друге годишњице Датума потписивања (укључујући и тај дан) и шесте годишњице Датума потписивања (искључујући тај дан): један одсто (1%);

(д) ако отплата наступи након шесте годишњице Датума потписивања (укључујући и тај дан): нула кома пет одсто (0,5%).

1. Ефективна укупна стопа (*Taux Effectif Global*)

У складу са Члановима од L. 314-1 до L.314-5 и R.314-1 и даље Привредног законика Француске и Чланом L. 313-4 Монетарног и финансијског законика Француске, Зајмодавац обавештава Зајмопримца, а Зајмопримац прима к знању и прихвата, да ефективна укупна стопа (*taux effectif global*) која се примењује на Други кредит може бити обрачуната по годишњој стопи од три кома нула пет одсто (3,05%)на основу године од триста шездесет пет (365) дана и уз Каматни период од шест (6) месеци по стопи периода од један кома педесет један одсто (1,51%), при чему су:

(а) напред наведене стопе дате само у информативне сврхе;

(б) напред наведене стопе обрачунате на основу следећег:

повлачење Другог кредита у потпуности по фиксној стопи на Датум потписивања Посебног споразума о Другом кредиту;

фиксна стопа за читаво трајање кредитне линије треба да износи два кома деведесет три одсто (2,93%) годишње;

(ц) код напред наведених стопа у обзир узете накнаде и трошкови које сноси Зајмопримац у складу са овим Посебним споразума о Другом кредиту, под условом да те накнаде и трошкови остају фиксни и примењују се све до отплате Другог кредита у целини.

1. Изјаве

На Дан потписивања Посебног споразума о Другом кредиту, Зајмопримац изјављује да су изјаве и гаранције дате у складу са Чланом 12 *(Изјаве и гаранције)* Оквирног споразума тачне.

1. Допунске изјаве

Зајмопримац изјављује да није извршио ниједну радњу супротну било ком меродавном закону о спречавању прања новца и финансирања тероризма нити је учествовао у таквој радњи.

1. Допунске обавезе
   1. Истраге

Зајмопримац се обавезује да сарађује са Зајмодавцем или било којом трећом страном коју је Зајмодавац овластио у случају навода о било каквим Забрањеним радњама у вези са Програмом и да пружи сву неопходну помоћ за задовољавајуће завршетак такве истраге.

Непоштовање ове клаузуле од стране Зајмопримца може, по нахођењу Зајмодавца, представљати Радњу ометања сарадње како је дефинисано у Оквирном споразуму.

1. Меродавно право, извршење и избор седишта

(а) Меродавно право

На овај Посебни споразум о Другом кредиту примењује се право Француске.

(б) Арбитража

Сваки спор који настане поводом Посебног споразума о Другом кредиту или у вези са њим упућује се на арбитражу и коначно решава тим путем у складу са Арбитражним правилима Међународне привредне коморе која се примењују на дан почетка арбитражног поступка, и то од стране једног или више арбитара који ће бити именовани у складу са тим Правилима.

Седиште арбитраже је у Паризу, а језик арбитраже је енглески.

Ова одредба о арбитражи остаје на снази и примењује се у потпуности ако се Посебни споразум о Другом кредиту прогласи ништавним или раскине или откаже и након истека Посебног споразума о Другом кредиту. Уговорне обавезе Страна у складу са Посебним споразумом о Другом кредиту не престају да важе ако једна Страна покрене судски поступак против друге Стране.

Стране изражавају изричиту сагласност да се, потписивањем Посебног споразума о Другом кредиту, Зајмопримац неопозиво одриче свих права на имунитет у погледу надлежности или извршења на који би иначе могао да се позове.

Да би се избегла свака сумња, ово одрицање обухвата одрицање од имунитета од:

1. било какве тужбе или правног, судског или арбитражног поступка који проистиче из овог Посебног споразума о Другом кредиту или је везан за њега или се односи на њега;
2. изрицања заштитних мера или судског налога ради извршавања одређене радње или повраћаја имовине или прихода;
3. било које радње у циљу потврђивања, признавања, извршења или спровођења било какве одлуке, намирења, досуђења, извршног решења или, у случају стварне тужбе, било које радње у циљу пленидбе, одузимања или продаје било које његове имовине и прихода који проистичу из арбитраже или било ког правног, судског или управног поступка.

Зајмопримац се не одриче било каквог имунитета у погледу било којих садашњих или будућих (i) „просторија мисије” у складу са дефиницијом из Бечке конвенције о дипломатским односима из 1961. године, (ii) „конзуларних просторија” у складу са дефиницијом из Бечке конвенције о конзуларним односима из 1963. године, (iii) имовине која није предмет правног промета, (iv) војне имовине и објеката, оружја и опреме намењених одбрани и државној и јавној безбедности, (v) потраживања чији је пренос ограничен законом, (vi) природних богатстава, добара у општој употреби, мрежа у јавној својини, водног земљишта и водних објеката у јавној својини, заштићених природних добара у јавној својини, културних добара у јавној својини, (vii) непокретности у јавној својини које, у целини или делимично, користе органи Републике Србије, аутономне покрајине и јединице локалне самоуправе за остваривање њихових права и дужности; (viii) удела односно акција које јавна предузећа и привредна друштва чији је власник држава, аутономна покрајина или јединица локалне самоуправе имају у привредним друштвима, осим уколико постоји сагласност државе, аутономне покрајине или јединице локалне самоуправе на успостављање залоге на тим уделима, односно акцијама; (ix) покретних и непокретних ствари које користе здравствене установе, осим у случајевима у којима је хипотека заснована на основу одлуке Владе; (x) новчаних средстава и финансијских инструмената који су утврђени као средство обезбеђења у складу са законом којим се уређује финансијско обезбеђење, укључујући новчана средства и финансијске инструменте на којима је установљено заложно право у складу са тим законом или (xi) других права и ствари који су међународним правом или међународним уговором изузети од извршења.

(ц) Избор седишта

Без дирања у одредбе било ког примењивог закона, за потребе доставе судских и вансудских писмена у вези са било којом горе наведеном радњом или поступком, Зајмопримац за потребе доставе неопозиво бира седиште на адреси из Члана 18.1 (*Писмена комуникација и адресе*)Оквирног споразума, а АФД за потребе доставе бира адресу „AFD SIEGE” из Члана 18.1 (*Писмена комуникација и адресе*)Оквирног споразума.

1. Ступање на снагу

Овај Посебни споразум о Другом кредиту ступа на снагу на Датум ступања на снагу, како је наведено у Оквирном споразуму, и остаје на снази и примењује се све док преостане било који износ за плаћање према Посебном споразуму о Другом кредиту.

Овај споразум је сачињен у три (3) изворна примерка, један (1) за Зајмодавца и два (2) за Зајмопримца, и потписан у Београду, Република Србија, на дан 4. јули 2025. године.

|  |
| --- |
| **ЗАЈМОПРИМАЦ** |
| **РЕПУБЛИКА СРБИЈА** |
|  |
|  |
|  |
| Коју заступа: **Име и презиме: Синиша Мали**  **У својству: првог потпредседника Владе и министра финансија** |
|  |
| **ЗАЈМОДАВАЦ** |
| **ФРАНЦУСКА АГЕНЦИЈА ЗА РАЗВОЈ** |
|  |
|  |
|  |
| Коју заступа: **Име и презиме: Арно Дофен (*Arnaud Dauphin*)**  **У својству: директора Регионалне канцеларије за Западни Балкан** |
|  |
| **Супотписник, његова екселенција г-дин Пјер Кошар (*Pierre Cochard*), амбасадор Француске** |
|  |

ПРИЛОГ 1: ОПИС ПРОГРАМА

| **Претходне активности за ДПЛ 1 и за ДПЛ 2** | | **Резултати** | | |
| --- | --- | --- | --- | --- |
| **Претходне активности у оквиру ДПЛ 1** | **Претходне активности у оквиру ДПЛ 2** | **Показатељ** | **Полазна вредност** | **Циљ** |
| ***Стуб I – Развојни циљ Програма A: Боља усклађеност фискалног управљања са агендом о климатским променама*** | | | | |
| **Претходна активност #1:** Зајмопримац је увео законску обавезу објављивања информација о извршењу буџета током године (које се односе на првих шест и девет месеци извршења буџета), према функционалној и административној буџетској класификацији, у циљу повећања транспарентности буџетских расхода, укључујући и активности које се односе на животну средину и климу, што је документовано изменама и допунама Закона о буџетском систему, уредно објављеним у Службеном гласнику Зајмопримца бр. 138, од 12. децембра 2022. године. | **Претходна активност #1:** Зајмопримац је повећао транспарентност у буџетском процесу: (i) увођењем означавања „зелених“ буџетских расхода у циљу транспарентнијег информисања о потрошњи на животну средину и активности везане за климу доношењем измена и допуна Закона о буџетском систему, члана 35. који се односи на буџетска упутства и члана 79. који се односи на садржај завршног рачуна закона, што је извршено изменама Закона о буџетском систему и објављено у Службеном гласнику. бр. 94/2024 од 28. новембра 2024. године и (ii) усвајање годишњег плана за проширење обухвата буџетских корисника родно одговорним  буџетом, о чему сведочи План за увођење родно одговорног буџета за 2025. годину, који је Министарство финансија усвојило 29. марта 2024. године. | **Показатељ резултата #1:**  а) Објављивање извештаја током године о извршењу буџета централног нивоа власти.    б) Број буџетских корисника који укључују индикаторе буџетског програма о родним расходима. | а) Не (2022. год.)      б) 45 (2022. год.) | а) Да, два ивештаја у току године (2025. год.)    б) 60 (2025. год.) |
| **Претходна активност #2:** У складу са Методологијом за праћење фискалних ризика, Зајмопримац је израдио моделе фискалних ризика како би се квантификовали средњорочни фискални ризици, као што је дефинисано Фискалном стратегијом и увео обавезу израде извештаја о фискалним ризицима током године, као и годишњих извештаја, што је документовано у Одлука Владе 05 бр. 40-9575/2021, уредно објављеној у Службеном гласнику Зајмопримца бр. 99, од 22. октобра 2021. године. | **Претходна активност #2:** Зајмопримац је увео анализу и процену могућег фискалног утицаја катастрофалних догађаја као обавезни део Фискалне стратегије како би те информације укључио приликом процене средњорочног фискалног оквира почев од Фискалне стратегије за 2026. годину, изменом члана 27 Закона о буџетском систему у вези са садржајем Фискалне стратегије, о чему сведоче измене Закона о буџетском систему, објављене Службеном гласнику Зајмопримца бр. 94/2024 од 28. новембра 2024. године. | **Показатељ резултата #2:**  Зајмопримац је почео да објављује у Фискалној стратегији процене фискалних ризика намењених за решавање природних непогода | Не (2022. год.) | Да (2025. год.) |
| **Претходна активност #3:** Зајмопримац је увео додатне критеријуме који се односе на животну средину и климу за евалуацију пројеката капиталних улагања, које Буџетски корисници подносе Министарству финансија и који се финансирају из буџета како би се приоритет дао пројектима који имају позитиван утицај на животну средину и климатске промене, што је документовано изменама и допунама Уредбе о управљању капиталним пројектима, уредно објављеној у Службеном гласнику Зајмопримца бр. 139 од 16. децембра 2022. године. |  | **Показатељ резултата #3:**  Удео пројеката који се односе на животну средину и климатске промене у укупном износу капиталних улагања. | Није познато (2021. год.) | 15 процената (2025. год.) |
| ***Стуб II – Развојни циљ Програма Б: Убрзавање преласка на чисту енергију*** | | | | |
| **Претходна активност #4:** У складу са Законом о коришћењу обновљивих извора енергије, Зајмопримац је (i) омогућио имплементацију аукција капацитета из обновљивих извора енергије, као што је документовано (a) Уредбом о моделу уговора о тржишној премији (Уредба 05 бр. 110-9353/2021-1) и (б) Уредбом о тржишној премији и *feed-in* тарифи (Уредба 05 бр. 110-9352/2021-1), уредно објављеним у Службеном гласнику Зајмопримца бр. 112/2021, од 26. новембра 2021. године; и (ii) увео поједностављену процедуру регистрације купца-произвођача, што је документовано Уредбом о критеријумима, условима и начину обрачуна потраживања између купца-произвођача и снабдевача (Уредба 5 бр. 110-7592/2021-2) уредно објављеној у Службеном гласнику Зајмопримца бр. 83, од 27. августа 2021. године. | **Претходна активност #3 (i):** Зајмопримац је ажурирао регулаторни оквир за спровођење друге аукције за капацитете обновљивих извора енергије, на основу измењеног Закона о коришћењу обновљивих извора енергије, објављеног у Службеном гласнику Зајмопримца бр. 35/23 од 29. априла 2023. године, у циљу повећања капацитета добијених из обновљивих извора енергије, што се осликава у: 1) Уредби о квоти у систему тржишне премије за ветроелектране, објављеној у Службеном гласнику Зајмопримца бр. 90/2024 од 15. новембра 2024. године; 2) Уредби о квоти у систему тржишне премије за соларне електране, објављеној у Службеном гласнику Зајмопримца број 90/2024 од 15. новембра 2024. године; 3) Одлуци о максималној понуђеној цени за електричну енергију за потребе аукција у систему тржишне премије, објављеној у Службеном гласнику Зајмопримца број 90/2024 од 15. новембра 2024. године; и 4) Изменама и допунама Уредбе о тржишној премији и feed-in тарифи која је објављена у Службеном гласнику Зајмопримца бр. 90/2024 од 15. новембра 2024. године.  **Претходна активност #3 (ii):** Зајмопримац је задужио Министарство рударства и енергетике да формулише програм развоја и коришћења водоника у циљу смањења емисија ГХГ у складу са правним тековинама ЕУ, о чему сведоче измене и допуне Закона о енергетици, објављене у Службеном гласнику РС бр. 94/2024 од 28. новембра 2024. године. | **Показатељ резултата #4:**  (а) Капацитет из обновљивих извора енергије остварен на основу програмске подршке  (б) MW укупних капацитета из обновљивих извора енергије набављени применом аукција. | а) 0 (2021. год.)  б) 0 (2021. год.) | а) 750 MW (2025. год.)  б) 750 MW |
| **Претходна активност #5:** Зајмопримац је изменио и допунио Правилник о организацији и систематизацији радних места (Правилник бр. 110-00-00085/2021-08, од 7. октобра 2021. године) како би се омогућило Агенцији за енергетску ефикасност да прошири програме намењене чистој енергији у домаћинствима, што је документовано Одлуком Владе 05 бр. 110-10364/2021, од 10. новембра 2021. године. | **Претходна активност #4:** Зајмопримац је: (а) омогућио примену методологије енергетског прегледа о чему доказује Правилник којим се прописује садржај извештаја о енергетском прегледу по категоријама енергетског прегледа, објављен у Службеном гласнику Зајмопримца број 63/2023 од 28. јула 2023. године; (б) дефинисао правни оквир за еко-дизајн различитих енергетских производа у циљу промовисања активности везаних за енергетску ефикасност, о чему сведочи усвојени Сет правилника о еко дизајну производа објављен у Службеном гласнику Зајмопримца. | **Показатељ резултата #5:**  Мобилисана средства на годишњем нивоу за финансирање улагања у енергетску ефикасност домаћинстава по програмима МРЕ. | US$ 0 милиона (2020. год.) | US$ 38 милиона (2025. год.) |
| **Претходна активност #6:** У складу са Законом о енергетици и у циљу промовисања транспарентности, недискриминаторног приступа дистрибутивној мрежи за купце-произвођачеобновљиве енергије и малопродајне снабдеваче електричне енергије, Зајмопримац је одвојио оператера дистрибутивног система у власништву Зајмопримца („ЕПС Дистрибуција д.о.о. Београд“) од електроенергетског предузећа Зајмопримца („ЈП Електропривреда Србије“), успостављањем и лиценцирањем одвојеног независног субјекта Зајмопримца („Електродистрибуција Србије д.о.о. Београд“), што је документовано Закључком о оснивању „Електродистрибуције Србије д.о.о. Београд“, бр. 2460800-08.01-183456/1-22, од 28. априла 2022. године, овереним под бр. УОП-T 12-2022, од 7. јула 2022. године. | **Претходна активност #5 (i)**:Зајмопримац је одобрио трансформацију правне форме ЈП „Електропривреда Србије” у акционарско друштво, што се доказује Одлуком Владе 05 бр. 023-3090/2023 од 6. априла 2023. године, објављеном у Службеном гласнику Зајмопримца, број 27/2023 од 7. априла 2023. године.  **Претходна активност #5 (ii)**:Министарство заштите животне средине издало је прве дозволе за емисију ГХГ термоенергетским, когенерационим електранама и топланама ”Електропривреде Србије” а.д., на основу претходно одобрених планова мониторинга емисија ГХГ, ради мерења и извештавања емисија угљеника ”Електропривреде Србије” а.д., на основу одредаба Закона о климатским променама, што се може видети у Листи издатих дозвола коју је објавило Министарство заштите животне средине. | **Показатељ резултата #6:**  a) Оператор дистрибутивног система је у потпуности одвојен од производње и снабдевања.  б) Проценат производње електричне енергије са одобреним системом праћења емисије угљеника. | а) Не (2021. год.)    б) 0 (2021. год.) | а) Да (2025. год.)    б) 95% (2025. год.) |
| **Претходна активност #7:** Зајмопримац је: i) повећао покривеност повластицама за енергетски угрожене купце, што је документовано Уредбом о енергетски угроженом купцу (Уредба 05 бр. 110-9890/2022-1), уредно објављеној у Службеном гласнику Зајмопримца бр. 137/2022, од 9. децембра 2022. године; и (ii) одобрио преко Савета Агенције за енергетику повећање тарифе електричне енергије за гарантовано снабдевање ради постизања одрживих тарифних нивоа на средњи рок, што је документовано (a) Одлуком Савета Агенције за енергетику Републике Србије бр. 487/2022-D-02/1, од 28. јула 2022. године, уредно објављеној у Службеном гласнику Зајмопримца бр. 83/2022, од 28. јула 2022. године; и (б) Одлуком бр. 791/2022-D-02/1, од 28. новембра 2022. године, уредно објављеној у Службеном гласнику Зајмопримца бр. 131/2022, од 29. новембра 2022. године. |  | **Показатељ резултата #7:**  (а) Удео домаћинстава којима је рачун за потрошњу електричне енергије смањен у оквиру програма заштите енергетски угроженог купца.    (б) Проценат повећања просечне цене електричне енергије за потрошаче који имају право на гарантовано снабдевање по регулисаној цени (домаћинства и мањи потрошачи). | а) 2,7% (2021. год.)  б) 3,4% (2021. год.) | а) 6,4% (2025. год.)  б) 15% (2025. год.) |
| ***Стуб III – Развојни циљ Програма Ц: Ојачавање правног оквира за ублажавање утицаја ГХГ и управљање загађењем*** | | | | |
| **Претходна активност #8:** Зајмопримац је увео систем праћења, извештавања и верификације за индустријска постројења у циљу усклађивања са Системом трговине емисијама ЕУ што је документовано (i) Уредбом о врстама активности и гасовима са ефектом стаклене баште за које се прибавља дозвола за емисију (Уредба 05 бр. 110-817/2022), уредно објављеној у Службеном гласнику Зајмопримца бр. 13/2022, од 4. фебруара 2022. године; и (ii) Правилником о верификацији и акредитацији верификатора извештаја о емисијама гасова са ефектом стаклене баште (Правилник број: 110-00-00057/2021-04), уредно објављеним у Службеном гласнику Зајмопримца бр. 107/2021, од 12. новембра 2021. године. | **Претходна активност #6:** Зајмопримац је створио правни и институционални амбијент за јачање праћења и извештавања о емисијама ГХГ у целој привреди, о чему сведочи: 1) Правилник о садржини Националног инвентара гасова са ефектом стаклене баште , објављен у Службеном гласнику Зајмопримца број 55/2023 од 7. јула 2023. године; 2) Уредбом о врстама података, органима и организацијама које достављају податке, објављеној у Службеном гласнику Зајмопримца број 43/2023 од 5. маја 2023. године; 3) Правилник о мониторингу и извештавању о емисијама гасова са ефектом стаклене баште ГХГ који је омогућио операционализацију националне МРВ ИТ платформе као и система издавања дозвола за ГХГ (објављен у Службеном гласнику Зајмопримца бр. 118/2023 од 28. децембра 2023. године); и 4) доношење и објављивање првог Националног инвентара емисија гасова са ефектом стаклене баште, што је утврђено Одлуком Владе 05 бр. 353-11715/2024-2 од 5. децембра 2024. године. | **Показатељ резултата #8:**  а) Проценат ГХГ дозвола издатих у односу на број поднетих захтева од стране оператера.    б) Успостављање ИТ алата за издавање ГХГ дозвола.  ц) Број обука намењених изградњи капацитета за оператере постројења и надлежне органе. | a) 0% (2020. год.)  б) Не (2020. год.)    ц) 0 (2020. год.) | а) 40% (2025. год)  б) Да (2025. год)  ц) 7 (2025. год) |
| **Претходна активност #9:** Зајмопримац је усагласио националне политике и прописе са Оквирном директивом о отпаду ЕУ , што је документовано (i) усвајањем Програма управљања отпадом у Републици Србији и Акционим планом Закључком Владе 05 бр. 353-588/2022-1, уредно објављеним у Службеном гласнику Зајмопримца бр. 12/2022, од 1. фебруара 2022. године, и (ii) подношењем Народној скупштини измене и допуне Закона о управљању отпадом, Закључком Владе 05 бр. 011-10810/2022-2, од 30. децембра 2022. године. | **Претходна активност #7 (i)**: Зајмопримац је развио стратешки и законодавни оквир за управљање муљем како би се ускладио са одредбама за управљањем муљем ЕУ  законодавства, о чему сведоче: 1) Национални програм управљања муљем и акциони план, објављен у Службеном гласнику Зајмопримца број 84/2023 од 5. октобра 2023. године, и 2) Уредба о начину и поступку управљања муљем из постројења за пречишћавање комуналних отпадних вода, објављена у Службеном гласнику Зајмопримца бр. 103/2023, од 21. новембра 2023. године.  **Претходна активност #7 (ii)**: Зајмопримац је усвојио законе потребне за еколошки прихватљиво управљање и повећао стопе поновне употребе и рециклаже грађевинског отпада усвајањем Уредбе о начину и поступку управљања отпадом од грађења и рушења, објављена у Службеном гласнику Зајмопримца бр. 93/2023, од 27. октобра 2023. године, исправљеном у складу са исправком бр. 94/2023, од 30. октобра 2023. године. | **Показатељ резултата #9:**  а) Приступ становништва санитарним депонијама у Републици Србији;  б) Број несанитарних депонија које су у поступку санације;  ц) Вишеструке опције управљања/одлагања канализационог муља створене у српском стратешком и законском оквиру. | a) 42% (2021. год.)  б) 0 (2020. год.)  ц) Не (2020. год.) | a) 55% (2025. год)  б) 4 (2025. год)  ц) Да (2025. год.) |
| **Претходна активност #10:** Зајмопримац је ускладио националне политике и прописе са Директивом ЕУ о националним максималним емисијама и Оквирном директивом о квалитету ваздуха, што је документовано усвајањем Програма заштите ваздуха у Републици Србији за период од 2022. до 2030. године и Акционог плана, укључујући конкретне интервенције којима се решавају емисије средњих постројења за сагоревање, уредно објављеним у Службеном гласнику Зајмопримца бр. 140, од 22. децембра 2022. године. | **Претходна активност #8**: Зајмопримац је омогућио издавање емисионих дозвола путем новог онлајн портала доношењем: 1) Правилника о начину попуњавања захтева за издавање интегрисане дозволе објављеног у Службеном гласнику Зајмопримца број 4/2024 од 19. јануара 2024. године и 2) Правилника о садржини и изгледу интегрисане дозволе, објављен у Службеном гласнику Зајмопримца број 4/2024 од 19. јануара 2024. године. | **Показатељ резултата #10:**  a) Удео средњих постројења за сагоревање (МПЦ) са топлотном снагом од 1 до 50 MW од укупног броја МПЦ регистрованих у Националном регистру извора загађења.  б) Број издатих интегрисаних дозвола. | a) 0 (2020. год.)  б) 36 (2020. год.) | 1. 35% (2025. год.)   б) 55 (2025. год.) |